  Анжелика Тихонова корреспондент Удмуртиын йӧскалык ужпумъёсты иворъёсты вӧлмытӥсь ёзэсъёсын тужгес умой возьматонъя «СМИротворец» огъяросси вожвылъяськонлэн люкетэз ортчоз. Со сярысь Калык кусыпъёсъя журналистикалэн гильдиезлэн вотэсбамаз ивортэмын. Ижкарын Приволжск федерал округысь вуэм ужъёсты эскерозы. Озьы ик тодмо луиз Дальний Восток округъя люкетлэн ортчоно интыез. Туэ со Хабаровск улосын радъяськоз. Та дыре Калык кусыпъёсъя журналистикалэн гильдиез мукет люкетъёсты ортчытон интыосты быръе но федерал округъёсын иворъёсты вӧлмытӥсь ёзэсъёсын шараям ужъёсты чакла. Вожвылъяськонэ куриськонъёсты басьтыны кутскон сярысь гильдилэн сайтаз ивортэмын луоз. Конкурслэн йылпумъян люкетэз шуркынмонэ Москваын ортчоз.  «СМИротворец» вожвылъяськон Калык кусыпъёсъя журналистикалэн гильдиез кичӧлтэмъя 2008-тӥ арысен ортче. 2018-тӥ арын конкурсэз Россиысь Йӧскалык ужъёсъя федерал агентствоен ӵош радъязы но ортчытӥзы. Конкурсэ иворъёсты вӧлмытонъя федерал, улосвыл но йӧскалык ёзэсъёсысь журналистъёслы чакламын. Вожвылъяськон куать ӧръёсъя мынэ: телевидение, радио, пресса, интернет, нылпиослы но егитъёслы чаклам ёзэсъёс, анай кылъёс Тегъёс: СМИ Удмуртия Россия вожвылъяськон йӧслыкъёс йӧскалыкполитика  